***Kvalitetssikring på Holstebro Gymnasium og HF***

***Løbende evalueringer***

***Øvrige områder: Den enkelte elev - Oversigt***

**Forældrekonsultationer:**

Hvert år medio november tilbydes alle elever og deres forældre mulighed for en faglig samtale med alle aktuelle lærere. Eleven vælger selv, i samråd med forældrene, hvilke lærere, der ønskes samtale med.

**Standpunktskarakterer og interne prøvekarakterer i stx:**

Jf. stx-bekendtgørelsens §132 og §133 får eleven standpunktskarakterer 3 gange i løbet af skoleåret. Disse karakterer udtrykker graden af den enkelte elevs opfyldelse af målene for faglig viden, indsigt og metode i den pågældende læreplan og i forhold til det tidspunkt, hvor karakteren gives.

Desuden afholdes en række interne prøver, hvor karakteren udtrykker graden af opfyldelse af målene for faglig viden, indsigt og metode i forhold til den stillede opgave.

**Samtaler og evalueringer i hf:**

Jf. hf-bekendtgørelsens § 63 gives der ikke standpunktskarakter eller årskarakterer, men faglærerne giver to gange årligt kursisterne en vurdering af deres standpunkt i en samtale.

Alle større projekter, som kursisterne deltager i udarbejdelsen af, evalueres særskilt.

I løbet af det sidste semester før afsluttende skriftlig prøve til eksamen udarbejder kursisterne en skriftlig prøve (terminsprøve) under eksamenslignende forhold.

**Tutorordningen på hf:**

I løbet af de to hf-år afholder en personlig tutor fem tutorsamtaler med kursisten, tre i 1hf og to i 2hf. Tutorsamtalerne fokuserer på kursistens studiemæssige og faglige udvikling og har hver deres fokus. Tutoren følger kursistens læringsmæssige progression med henblik på metodisk og studiemæssig vejledning af kursisten. Kursisten fører i samarbejde med tutoren sin elektroniske studiebog med fokus på selvevaluering og tilegnelse af studiekompetencer.